Bona ka Scoop.it - ​​Makasine ea Beat Beat, Khatiso ea Letsatsi ka Kakaretso ea Cube H.264 Encoders hona joale e kenyelletsa plugin ea mahala ea Stream Reader bakeng sa Telestream Wirecast Pro le NewTek TriCaster. Phallo ea mahala ena e lumella hore u sebelise mofuta leha e le ofe oa litšoantšo tsa Teradek Cube ho kenya bophelo ba HD video ... Bona on offerocoalition.com 8 Go botlhokwa gore re nne re laletsa batho go tla kwa dipokanong. Ka ntlha yang? Fa ba le kwa dipokanong, ba tla lemoga gore Basupi ba ga Jehofa ba ruta boammaaruri jo bo mo Baebeleng e bile ba thusa batho gore ba itse Modimo, e leng sengwe se bodumedi jwa maaka bo sa se direng. (Isa. 65:13) Seno ke se se ileng sa diragalela banyalani bangwe ba kwa United States e bong Ray le Linda dingwaga di le mmalwa tse di fetileng. Ba ne ba dumela mo Modimong e bile ba batla go mo itse, ka jalo, ba ile ba simolola go etela dikereke tsotlhe tse di mo toropong ya bone. Mme gone, banyalani bano ba ile ba dumalana ka dilo di le pedi tse ba neng ba batla go di bona mo kerekeng pele ba nna maloko a yone. Sa ntlha, ba ne ba re ba batla go ithuta sengwe kwa kerekeng eo, sa bobedi, ba ne ba re batho ba kereke eo ba tshwanetse go apara sentle. Morago ga dingwaga di le mmalwa, ba ne ba setse ba etetse dikereke tsotlhe tse di mo toropong ya bone, le fa go ntse jalo, go ne go se epe ya tsone e e ileng ya ba kgotsofatsa. Ba ne ba sa ithuta sepe kwa dikerekeng tseo e bile maloko a tsone a ne a sa apare sentle. Letsatsi lengwe fa ba sena go etela kereke ya bofelo mo lenaaneng la bone, Linda o ne a ya tirong, mme Ray ene o ne a boela gae. Fa a le mo tseleng, o ne a feta Holo ya Bogosi mme a bo a re, ‘Mma ke bone gore bano bone ba ntshwaretseng.’ Ga a ka a ikwatlhaela go bo a dirile jalo! Batho botlhe kwa Holong ya Bogosi ba ne ba le botsalano e bile ba apere sentle. O ne a dula kwa pele mme o ne a rata se a neng a se utlwa. Seno se dira gore re tlhaloganye se moaposetoloi Paulo a neng a se bua ka motho yo o tlang mo dipokanong lekgetlho la ntlha a bo a re: “Ruri Modimo o mo gare ga lona.” (1 Bakor. 14:23-25) Ray o ne a simolola go ya dipokanong Sontaga mongwe le mongwe mme morago ga moo o ne a simolola go ya le mo gare ga beke. Linda le ene o ne a simolola go ya dipokanong. Le fa gone ba ne ba na le dingwaga di ka nna 70, ba ile ba dumela go tshwarelwa thuto ya Baebele mme moragonyana ba ne ba kolobediwa.